Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (Avtv.) és a
Paragraph Index: 1790

a) létesítéséhez, megszüntetéséhez, tevékenységi körének módosításához, nevének megállapításához, beszerzi fenntartótól függõen az érintett települési, vagy területi kisebbségi önkormányzat, térségi és országos feladatot ellátó közoktatási intézmény esetén az országos kisebbségi önkormányzat egyetértését. 45 A Kotv. 18. § (1)–(2) bekezdés szerint az intézményvezetõi megbízás feltétele, ha a nevelési-oktatási intézményben az óvodai nevelés, iskolai nevelés és oktatás kizárólag nemzetiségi, illetve kisebbségi nyelven folyik, vagy a tanulók több mint fele két nyelven – nemzetiségi, illetve kisebbségi nyelven és magyarul – tanul, vezetõi megbízást az kaphat, aki – az (1) bekezdésben meghatározottakon túl – rendelkezik az e törvény 17. §-ának (3) bekezdésében meghatározott feltételekkel. Azonos feltételek esetén elõnyben kell részesíteni azt, aki a nemzeti vagy etnikai kisebbséghez tartozik. Fontos megemlíteni, hogy a nyelvhasználati jogok körében az eljárási törvényeink is tartalmaznak a kisebbségi identitással összefüggésbe hozható szabályokat. A kisebbségi identitás és az adatvédelem összefüggésének taglalásakor megkerülhetetlen kérdés az is, hogy a gyermek örökbefogadásakor az eljáró hatóságok szempontja lehet-e, a gyermek kisebbségi identitáshoz fûzõdõ joga? S ki tehet nyilatkozatot a gyermek kisebbségi identitásával kapcsolatban? Az a szülõ, aki az örökbefogadáshoz hozzájárult? Az, akinek szülõi felügyeleti jogait a bíróság megszüntette? (S ezzel a gyermeket örökbe fogadhatóvá nyilvánította.) A még kialakulatlan személyiségû gyermek? Álláspontunk szerint az örökbe fogadásra váró gyermek kisebbségi identitáshoz fûzõdõ jogáról sem a szülõ nyilatkozata, sem a gyermek nem tehet olyan nyilatkozatot, amely a gyermek mindenek felett álló érdekével ellentétben állna, ami korlátja lehetne a gyermek családban való nevelkedésének. Egy másik, tipikusnak tekinthetõ beadványban a panaszos a jegyzõ adóhatósági hatáskörébe tartozó adó- és értékbizonyítvány jogellenes tartalmát sérelmezve fordult hozzánk. Elõadta, hogy az általa megvásárolni kívánt ingatlan értékének hatósági megállapítása során azt is figyelembe vették, hogy a lakóház és a hozzá tartozó udvar „cigányok lakta területen” található; vagyis a „polgármesteri hivatal” az érintett utca valamennyi lakóját etnikai hovatartozása alapján hátrányosan megkülönbözteti. Sérelmezte továbbá, hogy miután a szomszédságában cigányok élnek, ezt a tényt értékcsökkentõként minõsítette egy hivatalos irat. A beadványhoz csatolt adó- és értékbizonyítvány fénymásolatát áttanulmányoztuk: az valóban tartalmazza a sérelmezett kitételt az ingatlan értékének megállapításánál figyelembe vett tényezõk alcím alatt, de ezt szóban a jegyzõ is megerõsítette. Megállapítottuk, hogy az adó- és értékbizonyítvány tartalma sérti az emberek közötti egyenlõséget, így az emberi méltóságot, mert a kiállító hatóság az ingatlan értékének a megállapítása során a környék lakosságának cigány származását figyelembe vette, míg más esetekben, illetve más lakókörzet esetében a nemzeti-etnikai-faji származási viszonyokat (jogilag korrekt módon) irrelevánsnak tartotta. Az adó- és értékbizonyítvány sérti a személyes adatok védelméhez való jogot is, hiszen senki sem tekinthet kizárólag külsõdleges jegyek, személyes meggyõzõdés alapján mást/másokat valamely kisebbségi csoportba tartozónak, törvényes feltételek hiányában erre vonatkozó adatot nem kezelhet,46 törvényes és hivatalos tudomás nélkül az adóhatóság ezen adatnak semmilyen (sem értékcsökkentõ, sem értéknövelõ) jelentõséget nem tulajdoníthat. Egy ingatlan értékének megállapításánál a környéken lakók nemzeti-etnikai származási viszonyai irrelevánsak (lásd emberi méltóság), az adatkezelés célhoz kötöttségét, illetve a tisztességes és törvényes adatfelvétel és adatkezelés szabályát is sérti a cigány szomszédságra való utalás; vagyis még hivatalos tudomás ellenére sem emelhetne be egy adó- és értékbizonylatba a lakókörnyezet etnikai származására vonatkozó adatot az adóhatóság. Az emberi méltóságot és a személyes adatok védelméhez való jogot sértõ, feltárt alkotmányos visszásságok orvoslása érdekében kezdeményeztük, hogy: – a panaszos részére kiállított adó- és értékbizonyítványt (új bizonyítvány kiállításával) a jegyzõ javítsa ki: törölje a „cigányok lakta területen” megfogalmazást; – vizsgálja meg, hogy más ügyfél kapott-e azonos vagy hasonló módon jogsértõ tartalmú hatósági bizonyítványt, és ezen iratok helyett is állítson ki újat; – amennyiben a lakókörnyezet roma származásának bármely adó- és értékbizonyítvány kiállítása során értékcsökkentõ jelentõséget tulajdonítottak, úgy az ingatlan forgalmi értékét is megfelelõen módosítsák. A jövõbeni jogsértések veszélyének elkerülése érdekében kezdeményeztük, hogy a jegyzõ – tájékoztassa munkatársait arról, hogy egyetlen közokirat sem értékelhet, mérlegelhet olyan tényt, körülményt, nem tartalmazhat olyan következtetést, amelyrõl, illetve, aminek alapjáról a hatóságnak nem is lehet törvényes és hivatalos tudomása; – hívja fel kollégái figyelmét arra, hogy a közigazgatási szervek még közvetett módon sem támogathatják egyes személyek, társadalmi csoportok hátrányos megkülönbözetését; – fontolja meg egy emberi jogi, adatvédelmi jogi képzés szükségességét. A jegyzõ kezdeményezéseinket elfogadta. Egy panaszos azzal kapcsolatban kért intézkedést tõlünk, hogy az iskolai végzettség szerinti minimálbér a legnagyobb hazai kisebbség állami szintû közvetett diszkriminációját jelentheti, hisz ez az intézkedés számarányukat meghaladó mértékben fogja e társadalmi csoportot a legalacsonyabb bérsávra szorítani. Úgy vélte, hogy a politika felelõssége azért 2006/162/II. szám 46 Az értékbecsléssel érintett ház környékén lakók – kisvárosi viszonyok között – személyükben beazonosíthatóak. különösen nagy ebben a kérdésben, mert a magasabb (minimál)bérrel járó iskolai végzettséget a romák a hazai iskolarendszer õket elkülönítõ, megkülönböztetõ jellege miatt objektíve nem, vagy csak igen-igen kis arányban tudják megszerezni. A panaszost arról tájékoztattuk, hogy általában az alacsony iskolai végzettségû munkavállalókat (így köztük nagy számban a magyarországi cigányokat) a munkaadók a kötelezõ legkisebb munkabérrel alkalmazzák, azonban a differenciált minimálbér önmagában véve nem jelent diszkriminációt, nem alkotmányellenes. Abban az esetben ugyanis, ha a megkülönböztetés nem alapvetõ jog tekintetében történik, az eltérõ szabályozás alkotmányellenessége csak akkor állapítható meg, ha az az emberi méltósághoz való jogot sérti. Az Alkotmánybíróság eddigi gyakorlata során ez utóbbi körben akkor ítélte alkotmányellenesnek a jogalanyok közötti megkülönböztetést, ha a jogalkotó önkényesen, ésszerû indok nélkül tett különbséget az azonos szabályozási kör alá vont jogalanyok között. 47 Felhívtuk a beadványozó figyelemét arra, hogy az iskolai végzettség a munkabér elismerten meghatározó eleme, így a kötelezõ legkisebb munkabér végzettséghez kötése sem önkényes, vagyis nem jelent hátrányos megkülönböztetést. Adott esetben a diszkrimináció csak akkor lenne megállapítható, ha az azonos iskolai végzettséghez származás alapján (vagyis a munkaviszony szempontjából: önkényesen, ésszerû indok nélkül) eltérõ minimálbér lenne kötve. A minimálbér meghatározása tulajdonképpen beavatkozás a munkaadó és a munkavállaló közötti jogviszonyba a gyengébb fél védelme érdekében: a személyi alapbérben a felek a munkaszerzõdésben állapodnak meg, annak meghatározása szabad alku tárgya, de törvényi elõírás, hogy személyi alapbérként legalább a minimálbér jár. A differenciált minimálbér esetén (elvileg) arról van szó, hogy a kormány eltérõ mértékû védelmet kíván biztosítani a különbözõ iskolai végzettségûeknek. (Ha a szabályozás azonos csoporton belül egyforma, amint azt az elõzõekben már kifejtettük, akkor ez nem alkotmányellenes.)

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes